|  |  |
| --- | --- |
|  |  *See artikkel räägib Eesti eurolaulust; teiste tähenduste kohta vaata lehekülge Everybody (täpsustus).* |

---

**"Everybody"** oli Eesti eurolaul, mis saavutas 2001. aasta Eurovisiooni lauluvõistlusel esikoha. Autorid olid Ivar Must (viis) ja Maian Kärmas (sõnad). Laul oli inglise keeles ning seda esitasid Tanel Padar, Dave Benton ja 2XL. Lugu esitati Eurovisiooni lauluvõistlusel kahekümnendana; enne Eestit oli laval Saksamaa laul "Wer Liebe Lebt", mida esitas Michelle, järgnes Malta laul "Another Summer Night" Fabrizio Faniello esituses.

"Everybody" sai 198 punkti, teise koha pälvis 177 punktiga Taani. Laulu sõnad räägivad peole kutsumisest ja rõõmsast tujust, olenemata nädalapäevast (duett laulab "*every night's a Friday night*", eesti keeles "*iga õhtu on reede õhtu*"). 

Lauluvõistluse fännid on kesise edetabelimenu tõttu pidanud "Everybodyt" üheks nõrgemaks võitjalauluks, samuti on "Everybody" üks ootamatumaid võite Eurovisioonil, kuna hääletusedetabelites ega kihlveokontorites sellele edu ei ennustatud. Teisalt on Eesti võidulaul mitmel põhjusel silmapaistev: üks lauljatest, Dave Benton, oli vanim esikoha saanud osaleja (oli esituse ajal 49-aastane). Samuti oli see esimene Eurovisiooni võidulaul, mida esitas tumedanahaline laulja, ning Eesti oli esimene endistest Nõukogude Liidu liiduvabariikidest, kes võitis Eurovisiooni.

Eestile andis maksimumi, 12 punkti, kokku 9 riiki (Holland, Prantsusmaa, Türgi, Suurbritannia, Malta, Kreeka, Läti, Leedu ja Sloveenia). Sellest hoolimata jäi laulu menu tagasihoidlikuks, lugu figureeris vaid ühe nädala Saksamaa singlimüügi edetabelis Top 100, mõnevõrra kauem aga Rootsi raadiote edetabelites.

Nii nagu varasemagi Eestit esindanud kontrastse dueti "Kaelakee hääle" puhul, selgusid ka selle laulu solistid juhuste läbi. Laulu tellis helilooja Ivar Mustalt esmalt hoopis estraadiansambel Laine, kes kogunes isegi stuudiosse lugu salvestama. Laul pidi kõlama eesti keeles Maian Kärmase tekstile. Töö jäi siiski katki ning Must asus uusi esitajaid otsima. Nimesid on ajakirjanduses vähe avaldatud, ent Õhtulehe andmetel tehti enne Padarit ja Bentonit pakkumine Lea Liitmaale ja Kaire Vilgatsile. Kärmas kirjutas pärast lõplike solistide selgumist uue, ingliskeelse teksti, millega salvestasid laulu Padar ja Benton. Eestikeelse teksti refräänis oli fraas "Sügavale, sügavale südames..." (fraasi "Come on, everybody, let`s sing along..." asemel).

Laulust on teinud kaveri Maarja-Liis Ilus.

Välislingid
-----------

* Muusikavideo YouTube'is
* "Everybody" andmebaasis MusicBrainz (*inglise keeles*)

| * v
* r
Eurovisiooni lauluvõistluse võidulaulud |
| --- |
| 1950ndad | 

"Refrain"  **·**  "Net als toen"  **·**  "Dors, mon amour"  **·**  "Een beetje"
 |
| 1960ndad | 

"Tom Pillibi"  **·**  "Nous les amoureux"  **·**  "Un premier amour"  **·**  "Dansevise"  **·**  "Non ho l'età"  **·**  "Poupée de cire, poupée de son"  **·**  "Merci, Chérie"  **·**  "Puppet on a String"  **·**  "La, la, la"  **·**  "Boom Bang-a-Bang"  **·**  "Un jour, un enfant"  **·**  "De troubadour"  **·**  "Vivo cantando"
 |
| 1970ndad | 

"All Kinds of Everything"  **·**  "Un banc, un arbre, une rue"  **·**  "Après toi"  **·**  "Tu te reconnaîtras"  **·**  "Waterloo"  **·**  "Ding-A-Dong"  **·**  "Save Your Kisses for Me"  **·**  "L'oiseau et l'enfant"  **·**  "A-Ba-Ni-Bi"  **·**  "Hallelujah"
 |
| 1980ndad | 

"What's Another Year"  **·**  "Making Your Mind Up"  **·**  "Ein bißchen Frieden"  **·**  "Si la vie est cadeau"  **·**  "Diggi-Loo Diggi-Ley"  **·**  "La det swinge"  **·**  "J'aime la vie"  **·**  "Hold Me Now"  **·**  "Ne partez pas sans moi"  **·**  "Rock Me"
 |
| 1990ndad | 

"Insieme: 1992"  **·**  "Fångad av en stormvind"  **·**  "Why Me?"  **·**  "In Your Eyes"  **·**  "Rock 'n' Roll Kids"  **·**  "Nocturne"  **·**  "The Voice"  **·**  "Love Shine a Light"  **·**  "Diva"  **·**  "Take Me to Your Heaven"
 |
| 2000ndad | 

"Fly on the Wings of Love"  **·**  "Everybody"  **·**  "I Wanna"  **·**  "Everyway That I Can"  **·**  "Wild Dances"  **·**  "My Number One"  **·**  "Hard Rock Hallelujah"  **·**  "Molitva"  **·**  "Believe"  **·**  "Fairytale"
 |
| 2010ndad | 
 "Satellite"  **·**  "Running Scared"  **·** "Euphoria  **·**  "Only Teardrops"  **·**  "Rise Like a Phoenix"  **·**  "Heroes"  **·**  "1944"  **·**  "Amar Pelos Dois"
 |